《自讼还南京赋》
明代·黄淮

归来犹未脱南冠，羞见萧萧鬓影斑。今是昨非须改辙，跋前疐后敢辞艰。

乡书难向愁边写，亲舍时从梦里还。仰荷圣明同日月，愚衷应在照临间。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。